Szerda délután óta élőben lehet követni, ahogy kikelnek a tojásokból a kiscsibék a Nemzeti Élelmiszerlánc-biztonsági Hivatal által indított online túlélő-valóságshow-ban, a Ki kel ki?-ben.

A Nébih azért állt elő ezzel az innovatív ötlettel, mert szeretnének szemléletet formálni és ismeretet terjeszteni - írják a beharangozó közleményben.

A „Túlélő tojások” című program célja, hogy a Húsvét közeledtével felhívja a figyelmet a felelős állattartás fontosságára, főleg arra, hogy senki ne ajándékozzon élő állatot.

Beköltöző show

Az élő közvetítés március 27-én délután 4 órakor indult a beköltözéssel. A Nébih szakemberei nyolc ellenőrzött, megfelelően előkészített, több különböző fajtájú, de azonos kelési feltételeket igénylő tyúk tojásait helyezték egy automata keltetőbe, és beállították a keltetéshez szükséges ideális körülményeket, a hőfokot és a páratartalmat.

A keltetés március 28-án hajnali 3-kor kezdődött, innentől napi 24 órában élőben követhetik aNébih YouTube csatornáján a tojások sorsát.

A keltető berendezés önműködő, így a tojások forgatása nem igényel emberi beavatkozást, de mindennap ellenőrzik a tojásokat. A stream folyamán a Nébih állatorvos és állattenyésztő szakemberei hasznos információt osztanak meg a tojások fejlődéséről, valamint a felelős állattartás fontosságáról. Olyan kérdésekre is válasz kaphatnak a nézők, mint például

mi az a „kártojás”,

mi a különbség a tojás és a „szemes tojás” között,

8 tojásból statisztikailag mennyi fog kikelni, vagy épp

a záptojás valóban képes-e felrobbanni, komoly kárt okozva ezzel.

A program interaktív is lesz, a nézők nevezhetik el a tojásokat és a kiscsibéket. Megtippelhetik a csibék nemét is, izgulhatnak, hogy melyik tojás kel ki elsőnek, emellett kvízjátékokat játszhatnak, szavazhatnak a Szabad a gazdiFacebook oldalán.

Azt is elárulták, hogy a tojások egy része nem fog kikelni. A kikelt kiscsibéket viszont a hivatal egy gondos gazdánál helyezi el. A